واأنا حابة أستفسر كيف بدأت لديك فكرة ***** عمل خاص بك
شوفي حبيبتي والله اللون الوردي في الأسم مجرد تضخيم لنا وبمعنى اصح لي شخصيا وكنت قبل لا اكون في اي بي لما اشوف هاللون احس اني مع ناس عندهم خير كثير ( يعني فلوسهم كثيير ) لكن لما دخلتها قلت عز الله ما فيه احد احسن من احد المسأله ماهي صعبه
بدأت فكرة الموضوع من فتره اتمنى اسوي شئ لنفسي وزوجي وكانت فكرة الحضانه المنزليه هي اللي مسيطره على تفكيري لكن انا من النوع اللي لما تجيه الفلونزا يطيح على الفراش ولايقوم 3 ايام وفكرت طيب لو مرضت وعندي عيال الناس كيف اقدر اسوي خاااصه ما عندي شغاله على طول كنسلت الفكره وبدأت افكر في غيرها
ما الذي دفعك للعمل ؟
والله اكثر اللي دفعني للعمل ابغى ازيد دخلنا وحلمي في بيت ملك ادعولي تكفون والله املي في ربي كبير حتى لما قررت ادخل التجاره قالي زوجي ان شاء الله تحققين اللي ما قدرت احققه اللي هو البيت واضافه على كذا حبيت يكون لي كياني وعالمي الخاص ( يابنات لا تحسبون اننا فقرانين مره ) يارب لك الحمد والشكر والله اننا في نعمه عظيمه ما يوازيها شئ اللهم لك الحمد حتى ترضى ولك الحمد اذا رضيت ولك الحمد بعد الرضا
أنتي تعملين من البيت أو عندك محل ؟
اعمل من البيت عن طريق النت
كيف دبرتي رأس المال لأول خطوة ؟
في الصيف الماضي ما قدرنا نصيف مع العالم بسبب الماده كان عند زوجي مبلغ 4 الاف وقام اعطاني كتعويض عن السفراخذت منه 1200 وكفلت يتيم ( هذا حلمي من سنيييين واخيرا تحقق ) بقى 2800 اخذت شريحة جوال ب100 ريال وكان عندي جوال قديم واستخدمته وراسلت الأداره علشان ابغى العضويه ودفعت 500 ريال واشتركت
وبدأت بكريم تكبير الأرداف طلبته من برا المملكه وبعد فتره طلبت التنحيف وبأذن الله القادم القريب احلى واحلى
برأيك ما هي أكثر المشاريع نجاحا في وقتنا الحالي ؟
بشكل عاام الصالات الرياضيه الرجاليه لأنه كل ما مشينا من عند صاله القى زحححححمه وفي نطاقي الأشياء المميزه والغريبه تنباع لك بسرعه
بماذا تنصحين أخواتك اللاتي لا يملكن دخلا خاص بهن ويسعين الى ذلك كيف ومن أين يبدأن؟
انصحهم لايترددون ولا دقيقه ولا يقولون ما اقدر او ما عندي اسلوب ( زي ما كنت اقولها عن نفسي اول ) المسأله ما هي صعبه وانتي اذا بديتي تفتحت لك مجالات واسعه
وراس المال موشرط يكون كبير لو بدأت ب500 ريال واشترت بضائع من التاجرات بالجمله وبدأت تبيعها او حتى تصير مندوبه لأحد التاجرات واذا جمعت مبلغ تشتري بضاعه بالجمله وتبيع واسال الله ان يرزقها من حيث لاتحتسب
أحببت أن يكون هذا ملف لأفكاركن الناجحة وساعدتكن على الاستقلال المادي
أتمنى منكن التفاعل وخاصة كما أسلفت من لديها عمل خاص بها وحققت ربح مادي من ورائه
اتمنى اكون قدمت شئ تستفيدون منه مع اني الى الأن احس اني ما بديت ولا سويت شئ
اللهم علمنا ما ينفعنا وانفعنا بما علمتنا
اسأل الله العظيم رب العرش الكريم ان يرزقنا جميعا صلاح النيه ويرزقنا من حيث لانحتسب
وان يكتب لنا الخير حيث كان
29-11-1429 هـ, 02:24 صباحاً